Konsert Mega Siti Nurhaliza

Konsert Mega Siti Nurhaliza merupakan konsert solo kedua oleh penyanyi rakaman Malaysia, Siti Nurhaliza, ia diadakan enam bulan selepas beliau melancarkan album studio ketujuhnya, Safa. Ia juga merupakan konsert berskala besar Siti yang pertama.Siti Nurhaliza -- Konsert Mega ketiga Jun  Utusan Malaysia (19 April 2001). Diperoleh pada 7 Julai 2016.

Konsert
Berlangsung pada 30 Jun 2001, Siti Nurhaliza sekali lagi menjayakan konsert mega beliau, selepas konsert pertama dua tahun yang lalu. Bertempat di Stadium Putra Bukit Jalil, Siti mempersembahkan 32 buah lagu. Konsert ini mendapat liputan media, dan mendapat kritikan positif dari pelbagai pihak. Jualan tiket juga dikatakan amat laku, sekaligus membuktikan bahawa konsert Siti merupakan antara konsert yang paling berjaya di Malaysia.

Bagi memuaskan hati semua penonton di setiap sudut stadium, pentas persembahan direka dengan bentuk heksagon, diletakkan di tengah stadium, dan dipancarkan ke skrin di setiap sudut stadium. Pentas direka dengan dua paras, paras bawah digunakan untuk penari,dan paras atas direka untuk persembahan Siti. Pemuzik-pemuzik dan penyanyi latar diletakkan di antara dua paras tersebut. Di bawah pentas (paras atas), merupakan tempat dimana bilik persalinan.

Di sekeliling pentas, merupakan tempat untuk persembahan para gimrama, ahli-ahli kawad, dan juga trek untuk perarakan kereta klasik Cobra, tajaan En. Alias. Siti diarak masuk menggunakan kereta Cobra untuk segment lagu-lagu klasik (era 1950-an hingga 1990-an). Siti turut menyelitkan beberapa kejutan, termasuklah di segmen pembukaan, stadium dikejutkan dengan bunyi helikopter, dan kemudian Siti muncul di arena dengan gimik khas, terbang dari hujung stadium ke arah pentas.

Antara lain, Siti turut menghiburkan penonton dengan membuat pertunjukan magis, hasil tunjuk ajar Alex. Bagi mengimbas kembali kenangan zaman sekolah, Siti membuat segmen gimrama di bawah bimbingan Petrina Low, kerana ketika di usia persekolahan, Siti terlibat dalam aktiviti gimrama. Di segmen itu, Siti turut mempraktikkan bakat beliau menggunakan gelung hula hoops, sebelum menghilangkan diri di sebalik tabir hitam.

Bagi segmen irama Malaysia, pasukan gendang rebana melaungkan nama "SITI" ketika di puncak paluan, diketuai oleh Siti sendiri. Di dalam segmen yang sama, Siti turut mempersembahkan tarian tradisional, menggunakan buluh-buluh, sebelum dijunjung oleh empat jejaka.

Selain itu, Siti turut menjemput Tan Sri Dato' SM Salim untuk berduet bersama beliau bagi lagu Pandang-Pandang Jeling-Jeling. Lagu tersebut dinyanyikan ketika mereka diarak menaiki beca, mengelilingi pentas utama. 

Konsert Mega ini mendapat kerjasama dari pelbagai pihak termasuk Pasukan Kawad Senyap TLDM, ahli-ahli gimrama, Persatuan Masyarakat Vespa Selangor dan sebagainya.

Ulasan kritis
Konsert mega ini mendapat ulasan positif dari pengkritik. Zubir Mohd Yunus dari Berita Harian memuji sistem audio kerana muzik dan vokal beliau yang kedengaran seperti rakaman CD. Seorang pengulas dari Utusan Malaysia memuji stamina Siti kerana mampu menyampaikan 30 lagu sambil melakukan pelbagai aksi. Abie Abdullah dari Harian Metro mengulas, "Malam itu Siti membuktikan yang dia tetap hebat dalam industri muzik tanah air. Bukan setakat ‘pose cantik’, tetapi seorang penghibur yang makin disegani".

Susunan lagu

Tarikh konsert
 Tarikh Bandar Negara Tempat Kehadiran 30 Jun 2001 Kuala Lumpur Malaysia Stadium Putra, Bukit Jalil Habis Dijual

Tenaga kerja
 Penganjur Konsert/Penaja: Kompleks Sukan Negara, Pepsi
 Penerbit Konsert: Siti Nurhaliza Productions (M) Sdn.Bhd
 Pengarah Persembahan: Pak Ngah
 Pengarah Muzik: Ramli MS
 Penyunting Audio: Pro Recording Studio (Cheras Perdana)
 Pemuzik: Kamikaze (Gitar), Yusoff Ibrahim (Gitar), Zailan Abdul Razak (Bass), Zulkipli Derus (Drum), Steve Thornton (Perkusi), Ramli MS (Keyboard), Aubrey Suwito (Keyboard 2), S.Atan (Akordian) & Lepih Band.
 Pemuzik Traditional: SWAKARYA
 Suara Latar: SWARA
 Penari:	JAY Dancers, penari Yayasan Warisan Johor, SWATARI
 Jurusolek: Nurul Shukor
 Pereka Pakaian:	Michael Ong
 Penyiar Rasmi: ERA.fm
 Edaran:	Suwah Enterprise (M) Sdn.Bhd
 Label: SRC

Anugerah
TahunAnugerahKategoriKeputusan2002Anugerah Industri MuzikPersembahan Vokal Terbaik di dalam Lagu (Wanita)

Lihat juga
 Senarai konsert jelajah Siti Nurhaliza

Rujukan

Pautan luar
 Konsert Mega Siti Nurhaliza di YouTube

Kategori:2001 di Malaysia
Kategori:Konsert jelajah Siti Nurhaliza